આવી વાત્સલ્યોર્ભિસભર ભાવોદ્ગાર ભરી પૂજ્ય ગુરૂદેવશ્રીની મંગલવાણીમાં જેમની આત્ધાત્મિક પવિત્રા મહિમા સભામાં અનેકવાર પ્રસિદ્ધિ થઈ છે. તેવાં પૂજ્ય ચંપાબેને મહિલા-શાસ્ત્રસભામાં ઉચ્ચારેલાં, તેઓની અનુભવ ધારામાંથી પ્રવાહિત થયેલાં આત્માર્થપોષક વચનોને લિપિબદ્ધ કરી પ્રકાશિત કરાયેલો અમુલ્ય ‘બહેનશ્રીનાં વચનામૃત’ નામક ગ્રંથ તથા તેના પર પૂજ્ય ગુરૂદેવશ્રીનાં પ્રવચનો ચાર ભાગોમાં પ્રકાશિત થયાં છે. એટલું જ નહી તેમના સમ્યક્ત્વપૂર્વનાં તથા સમ્યક્ત્વ પછીના પત્ર તથા લેખાદિ નો સંગ્રહ ‘બહેનશ્રીની સાધના અને વાણી’ ના રૂપે મુમુક્ષઓને આત્માર્થતાની અનુપમ પ્રેરણા તથા સ્વરૂપ બતાવતો અનુપમ ગ્રંથ પણ પ્રકાશિત થઈ ચુકયો છે. તદ્ઉપરાંત પૂજ્ય બહેનશ્રીનો સ્વયંલિખિત જાતિસ્મરણ જ્ઞાનનો ચિતાર પણ ‘બહેનશ્રીનો જ્ઞાનવૈભવ’ નામક ગ્રંથ તથા તેમના જીવનનું દિગ્દર્શન કરાવવા વાળું ‘આરાધનાની દેવી’ નામનું સચિત્ર પુસ્તક પણ પ્રકાશિત થઈ ચુક્યું છે. આ રીતે પૂજ્ય બહેનશ્રીના આધ્યાત્મિક જીવનની વિવિધ સામગ્રીથી આપણે પણ પોતાના જીવનમાં આત્મહિતનું ઘડતર કરીએ. એજ ભાવના.